CELEX: 62017TN0200
Language: mt
Date: 2017-03-29 00:00:00
Title: Kawża T-200/17: Rikors ippreżentat fid-29 ta’ Marzu 2017 – SB vs EUIPO

6.6.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 178/29
            
         Rikors ippreżentat fid-29 ta’ Marzu 2017 – SB vs EUIPO
   (Kawża T-200/17)
   (2017/C 178/42)
   Lingwa tal-kawża: l-Ingliż
   
      Partijiet
   
   
      Rikorrenti: SB (rappreżentant: S. Pappas, avukat)
   
      Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
   
      Talbiet
   
   
               —
            
            
               tannulla d-deċiżjoni tad-Direttur Eżekuttiv tal-Uffiċċju tal-Proprjetà Intellettwali tal-Unjoni Ewropea (EUIPO) tat-2 ta’ Ġunju 2016 li permezz tagħha r-rikorrenti ġiet irrifjutata t-tieni tiġdid tal-kuntratt tagħha u kif ukoll id-deċiżjoni ta’ ċaħda tad-Direttur Eżekuttiv tal-EUIPO tad-19 ta’ Diċembru 2016 tal-ilment tar-rikorrenti tal-1 ta’ Settembru 2016;
            
         
               —
            
            
               tikkundanna lill-konvenut ibati l-ispejjeż tal-kawża.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka erba’ motivi.
   
               1.
            
            
               L-ewwel motiv ibbażat fuq ksur tar-Regolamenti tal-Persunal u l-kondizzjonijiet tal-impjieg applikabbli għall-aġenti l-oħra tal-Unjoni Ewropea bħala riżultat tal-applikazzjoni tar-regoli interni tal-konvenut li jġibu ndaqs l-uffiċjali u l-membri tal-persunal temporanju b’kuntratti għal żmien indeterminat. Barra minn hekk, billi jiddifferenzja bejn membri tal-persunal temporanju b’kuntratti għal żmien determinat u membri tal-persunal temporanju b’kuntratti konklużi għal żmien indeterminat, il-konvenut jikser ir-Regolamenti tal-Persunal u, f’dan il-każ partikolari, il-prinċipju ta’ trattament ugwali.
            
         
               2.
            
            
               It-tieni motiv ibbażat fuq nuqqas ta’ motivazzjoni jew motivazzjoni illegali kontradittorja u insuffiċjenti.
            
         
               3.
            
            
               It-tielet motiv ibbażat fuq nuqqas ta’ osservanza tad-dmir ta’ premura dovuta lill-persunal.
            
         
               4.
            
            
               Ir-raba’ motiv ibbażat fuq diskriminazzjoni fuq il-bażi tal-età bħala riżultat tal-applikazzjoni mill-konvenut ta’ politika tal-persunal intiża sabiex tnaqqas l-età medja tal-popolazzjoni tal-persunal.